**NABAVKA UNAPREĐENJA SOFTVERA U SKLOPU PROJEKTA
„KA BOLJEM UPRAVLJANJU ELEKTRIČNIM I ELEKTRONSKIM OTPADOM U REPUBLICI SRBIJI“**

**UPUTSTVO ZA SAČINJAVANJE PONUDA**

**1. OPŠTE INFORMACIJE**

Nacionalna alijansa za lokalni ekonomski razvoj, kompanije „Gorenje” i „Coca-Cola HBC Serbia” zajedno sa Ministarstvom za zaštitu životne sredine, glavnim korisnikom ovog projekta, realizuju projekat „Ka boljem upravljanju električnim i elektronskim otpadom u Srbiji”, koji finansira Deutsche Gesellschaft für Internationale Zusammenarbeit GmbH (GIZ) i kompanije Gorenje doo i Coca Cola HBC Srbija doo.

Projekat ima za cilj unapređenje mehanizama za uspostavljanje jednakih obaveza plaćanja naknada za sve uvoznike i proizvođače električnih i elektronskih proizvoda s jedne strane, kao i uspostavljanje procedura za unapređenje sakupljanja električnog i elektronskog otpada, s druge strane. Gorenje i Coca-Cola razvili su saradnju sa GIZ-om, u okviru programa javno-privatnog partnerstva (developpp.de) i usmeriće svoje kapacitete i resurse za postizanje zacrtanih ciljeva. Projekat će podržati državne institucije koje učestvuju u postojećem sistemu naplate naknada kako bi poboljšale postojeće procedure i učinile sistem efikasnijim i transparentnijim. Poboljšani sistem naplate naknada će doprineti unapređenju sistema sakupljanja električnog i elektronskog otpada na lokalnom nivou kroz uvođenje novih procedura koje će biti usklađene između svih strana u projektu.

Glavni cilj ovog postupka nabavke je implementacija efikasnog i delotvornog sistema za podršku novousvojenoj proceduri za registraciju električnog i elektronskog otpada u okviru Ministarstva za zaštitu životne sredine.

**2. PREDMET NABAVKE**

Predmet nabavke je unapređenje informacionog sistema za sprovođenje ekonomskih instrumenata u Ministarstvu zaštite životne sredine u sklopu projekta „Ka boljem upravljanju električnim i elektronskim otpadom u Republici Srbiji”.

**3. USLOVI ZA UČEŠĆE U POSTUPKU**

Pravo na dostavljanje ponuda imaju sva zainteresovana pravna lica koja ispunjavaju obavezne uslove za učešće u postupku. Ponuđači su u obavezi da uz ponudu dostave odgovarajuće dokaze o ispunjenosti uslova, na način koji je utvrđen u konkursnoj dokumentaciji.

Uslovi za učešće u postupku su sledeći:

1. **Finansijski kapacitet:**

Minimalni prihod u iznosu od 25.000 € za poslednje tri fiskalne godine (2015, 2016. i 2017. godine), na osnovu podataka iz godišnjeg finansijskog izveštaja (iznos se utvrđuje preračunavanjem u evre po srednjem kursu Narodne banke Srbije na dan 31. decembra za godinu na koju se odnosi finansijski izveštaj).

1. **Reference:**

Najmanje tri realizovana projekta sa istim ili sličnim predmetom, u periodu od 2014. do 2019. godine, pri čemu svaki od projekata mora biti vrednosti minimalno 6.000 evra.

Ispunjenost uslova u pogledu potrebnih referenci dokazuje se dostavljanjem potvrde investitora/ korisnika projekta o realizovanim projektima. Potvrda investitora/korisnika projekta mora biti takva da se iz njene sadržine na nedvosmislen način može utvrditi predmet, kao i vrednost realizovanog projekta.

1. **Kadrovski kapacitet:**

**Ključni ekspert 1 - Vođa projekta**

* Najmanje 5 godina iskustva u vođenju projekata;
* Najmanje 3 projekta na kojima je ključni ekspert bio u ulozi vođe projekta.

**Ključni ekspert 2 – Viši softverski inženjer**

* Najmanje 10 godina iskustva u oblasti dizajniranja i razvoja softverskih rešenja za javni sektor ili državne organe/agencije;
* Najmanje 3 projekta na poziciji arhitekte softverskih rešenja za javni sektor ili državni organ, baziranog na SOA arhitekturi.

Napomena: Uz radnu biografiju (CV) za svakog od predloženih ključnih eksperata mora biti priložena sledeća dokumentacija:

* potvrda investitora/korisnika projekta u čijoj je realizaciji učestvovao ključni ekspert, sa kratkim opisom uloge ključnog eksperta u implementaciji tog projekta;
* kopija diplome o stečenom obrazovanju navedenom u radnoj biografiji.

U razmatranje će biti uzete samo one ponude uz koje su dostavljeni dokazi o ispunjenosti uslova u vezi radnim iskustvom ključnih eksperata.

Ponuđači treba da dostave i spisak ostalih (Non-key) eksperata sa koji će biti angažovani na realizaciji projekta. Uz spisak ostalih eksperata potrebno je priložiti i njihove radne biografije.

# 4. KRITERIJUM ZA OCENU PONUDA

Ocena dostavljenih ponuda biće izvršena primenom sledećih kriterijuma:

1. Tehničke karakteristike: 80 bodova;
2. Ponuđena cena: 20 bodova.

## **I. Tehničke karakteristike**

Ocena tehničkih karakteristika dostavljene ponude biće izvršena primenom kriterijuma utvrđenih u konkursnoj dokumentaciji. Kriterijumi za ocenu tehničkih karakteristika dostavljenih ponuda detaljno su razrađeni u tehničkom delu konkursne dokumentacije (projektni zadatak).

Rekapitulacija načina vrednovanja (ocenjivanja) pojedinih elemenata u okviru tehničkih karakteristika ponude data je u sledećoj tabeli:

|  |  |
| --- | --- |
| Opis elementa kriterijuma | Broj bodova |
| **A. Projektne reference** | **15** |
| 1. Relevatnost projekata
 | 5 |
| 1. Dužina trajanja projekata
 | 10 |
| **B. Metodološki pristup** | **25** |
| 1. Metodologija i organizacija
 | 5 |
| 1. Projektni i termin plan
 | 10 |
| 1. Ponuđene usluge (usluge tokom projekta i garantnom roku)
 | 10 |
| **C. Ključni eksperti** | **40** |
| 1. Ključni ekspert 1
 | 20 |
| 1. Ključni ekspert 2
 | 20 |
| **UKUPNO:** | **80** |

**Napomena: Evaluacija primenom elementa ponuđene cene biće vršena samo za ponude onih ponuđača čije tehničke karakteristike budu ocenjene sa najmanje 40 bodova**.

**II. Ponuđena cena**

Ponuda sa najniže ponuđenom cenom biće ocenjena maksimalnim brojem bodova (20).

Ponude ostalih ponuđača biće ocenjene primenom sledeće formule:

$$\frac{Najniže ponuđena cena}{Ponuđena cena}\*20 (bodova)$$

Ponude ponuđača koje prevazilaze iznos budžeta predviđenog za ovu nabavku neće biti uzete u dalje razmatranje.

1. **Ukupna ocena**

Ukupan broj bodova dobija se sabiranjem broja bodova dobijenih primenom kriterijuma za ocenu tehničkih karakteristika i kriterijuma za ocenu ponuđene cene.

Komisija za izbor najpovoljnijeg ponuđača zadržava pravo da pozove na sastanak jednog ili više ponuđača, radi pribavljanja pojašnjenja ili dodatnih informacija koje su neophodne za pravilno sprovođenja postupka ocene ponuda. Komisija za izbor najpovoljnijeg ponuđača nema pravo da po isteku roka za dostavljanje ponuda menja bilo koji od uslova koji su utvrđeni u konkursnoj dokumentaciji, niti bilo koji od elemenata kriterijuma za ocenu ponuda.

**5. PREUZIMANJE KONKURSNE DOKUMENTACIJE**

Svi zainteresovani ponuđači mogu preuzeti konkursnu dokumentaciju sa zvanične internet stranice NALED-a, posredstvom sledećeg linka: <http://naled.rs/obavestenja-javni-poziv-za-unapredjenje-softvera-za-finansijske-instrumente-u-okviru-ministarstva-zastite-zivotne-sredine>

**6. JEZIK PONUDE**

Ponude moraju biti date na srpskom jeziku.

**7. NAČIN DOSTAVLJANJA PONUDA**

Ponude se dostavljaju u papirnoj formi ili elektronskim putem.

Ponude u papirnoj formi dostavljaju se po principu „duplih koverti“. Spoljna koverta treba da bude zapečaćena i da sadrži dve odvojene, zapečaćene koverte. Na prvoj koverti, koja sadrži tehnički deo ponude, ispisuje se tekst: „Koverta A – Tehničke specifikacije“, a na drugoj koverti, sa komercijalnim elementima ponude, ispisuje se tekst: "Koverta B – Komercijalni uslovi". Svi delovi ponude, kao i prilozi uz ponudu, izuzev komercijalnih uslova, treba da budu sadržani u Koverti A.

**Koverta A – Tehničke specifikacije** treba da sadrži sledeće:

* **Popunjen i potpisan Obrazac 1 –** podaci o ponuđaču**;**
* **Dokaze o ispunjenosti uslova u pogledu finansijskog kapaciteta** – finansijski izveštaji za 2015, 2016. i 2017. godinu;
* **Dokaze o ispunjenosti uslova u pogledu traženih referenci** – potpisane potvrde ovlašćenih zastupnika investitora/korisnika projekta o realizovanim projektima (sa opisom projekta);
* **Dokaze o ispunjenosti uslova u pogledu kadrovskog kapaciteta.** Za svakog od ključnih eksperata predloženih za učešće u realizaciji posla potrebno je priložiti sledeće:
* radna biografija (CV);
* potvrda investitora/korisnika projekta u čijoj je realizaciji učestvovao ključni ekspert, sa kratkim opisom uloge ključnog eksperta u implementaciji tog projekta;
* kopija diplome o stečenom obrazovanju navedenom u radnoj biografiji;
* popunjena izjava o ekskluzivnosti i raspoloživosti (na obrascu koji je sastavni deo konkursne dokumentacije).

Za ostale (Non-key) eksperte potrebno je priložiti radne biografije (CV);

* **Tehnička ponuda u papirnoj formi**;
* **Nosač podataka u elektronskoj formi** (CD-ROM / DVD-ROM / USB flash), **sa tehničkom ponudom u elektronskoj formi**. U slučaju odstupanja u sadržini između tehničke ponude u papirnoj formi i u elektronskoj formi, tehnička ponuda u papirnoj formi smatraće se validnom;
* **Ugovor o konzorcijumu**, ukoliko ponudu dostavlja konzorcijum (grupa ponuđača), iz koga se jasno vidi koji deo posla će obavljati svaki od članova konzorcijuma.

**Koverta B – Komercijalni uslovi** treba da sadrži:

* komercijalne uslove, i to:
* ponuđenu cenu, bez uračunatog PDV-a, kao i sa uračunatim PDV-om;
* rok za završetak izrade softverskog rešenja;
* garantni rok;
* originalnu bankarsku garanciju za ozbilјnost ponude, u iznosu od 2% od vrednosti ponude sa PDV-om.

Komercijalni uslovi dostavljaju se na Obrascu 2, koji mora biti popunjen i potpisan od strane ovlašćenog zastupnika ponuđača.

Ponude u papirnoj formi se dostavljaju lično ili preporučenom poštom na sledeću adresu:

**Nacionalna alijansa za lokalni ekonomski razvoj (NALED)**

**Makedonska 30**

**VII sprat**

**11000 Beograd**

**Srbija**

Ukoliko se ponuda dostavlja elektronskim putem, treba da bude u formi elektronskog dokumenta, u pdf formatu, potpisana kvalifikovanim elektronskim potpisom ovlašćenog zastupnika ponuđača. Tehnička ponuda i finansijska ponuda moraju biti dostavljene kao dva zasebna dokumenta, a svi prilozi koji se dostavljaju uz ponudu takođe treba da budu u formi elektronskog dokumenta, u pdf formatu, potpisani kvalifikovanim elektronskim potpisom ovlašćenog zastupnika ponuđača. Ponude se dostavljaju na adresu elektronske pošte: naled@naled.rs .

**8. ROK ZA DOSTAVLJANJE PONUDA**

Ponude moraju biti dostavljene na jedan od načina predviđenih konkursnom dokumentacijom, najkasnije do ponedeljka 1. aprila 2019. godine do 24:00 h, bez obzira na način dostavljanja.

Nakon završetka postupka otvaranja ponuda, komisija za izbor najpovoljnijeg ponuđača će sve neblagovremene ponude koje su dostavljene u papirnoj formi vratiti ponuđačima neotvorene, uz naznačenje vremena kada su dostavljene.

**9. MESTO, VREME I NAČIN OTVARANJA PONUDA**

Javno otvaranje dostavljenih ponuda biće obavljeno u prostorijama NALED-a, Ulica Makedonska broj 30, Beograd, neposredno nakon isteka roka za dostavljanje ponuda, odnosno u utorak 2. aprila 2019. godine u 13,00 časova.

**10. UČEŠĆE U POSTUPKU JAVNOG OTVARANJA PONUDA**

Ponuđači imaju pravo da učestvuju u postupku javnog otvaranja ponuda posredstvom svojih ovlašćenih predstavnika. Predstavnici ponuđača su u obavezi da komisiji za izbor najpovoljnijeg ponuđača predaju odgovarajuće ovlašćenje za učešće u postupku javnog otvaranja ponuda.

**11. ROK ZA DONOŠENJE ODLUKE O IZBORU NAJPOVOLJNIJEG PONUĐAČA**

Odluka o izboru najpovoljnijeg ponuđača biće doneta u okvirnom roku od 15 (petnaest) dana od dana isteka roka za dostavljanje ponuda i biće dostavljena svim ponuđačima koji dostave ponude.

**12. KONTAKT OSOBA ZA PRUŽANJE DODATNIH INFORMACIJA I POJAŠNJENJA**

Zainteresovani ponuđači mogu zahtevati dodatne informacije ili pojašnjenja u cilju pripreme ponude, najkasnije 5 (pet) dana pre isteka roka za dostavljanje ponuda. Kontakt osoba je Vuk Božić.

* e-mail: v.bozic@naled.rs
* tel number: +381 11 33 73 063
* fax number: +381 11 33 73 061

**13. ROK VAŽENJA PONUDE**

Ponuda mora važiti najmanje 60 dana od dana javnog otvaranja ponuda.

**14. PRIHVATLJIVOST PONUDE**

Ponuđeno softversko rešenje mora biti u potpunosti u skladu sa opisom funkcionalnih zahteva, kao i sa drugim elementima definisanim u konkursnoj dokumentaciji. U suprotnom, ponuda će biti odbijena kao neprihvatljiva. Takođe, ponude ponuđača koje prevazilaze iznos budžeta predviđenog za ovu nabavku neće biti uzete u dalje razmatranje.

**15. CENA**

Ponuđena cena mora biti iskazana u evrima, bez uračunatog PDV-a, kao i sa uračunatim PDV-om i to na obrascu koji čini sastavni deo konkursne dokumentacije. Plaćanje po ugovoru će se vršiti u dinarskoj protivvrednosti, po zvaničnom srednjem kursu Narodne banke Srbije na dan plaćanja.

**16. SREDSTVA FINANSIJSKOG OBEZBEĐENJA**

Ponuđači su dužni da uz ponudu dostave, kao sredstvo finansijskog obezbeđenja, originalnu bankarsku garanciju za ozbilјnost ponude, u iznosu od 2% od vrednosti ponude sa PDV-om, sa klauzulama „bezuslovna i naplativa na prvi poziv“. Ova bankarska garancija mora biti sa rokom važnosti minimum 60 dana od datuma otvaranja ponuda odnosno do isteka roka važnosti ponude. Bankarskom garancijom za ozbiljnost ponude banka garantuje da će na račun NALED-a platiti ukupan iznos po prijemu prvog poziva u pisanoj formi i izjave u kojoj se navodi da je:

* ponuđač izmenio ili opozvao ponudu za vreme trajanja važnosti ponude, bez saglasnosti NALED-a, ili je
* ponuđač, iako je upoznat sa činjenicom da je njegova ponuda ocenjena kao najpovolјnija, odbio da potpiše ugovor u skladu sa uslovima iz ponude, ili
* ponuđač nije uspeo ili je odbio da dostavi bankarsku garanciju za dobro izvršenje posla.

Ponuda će se smatrati neprihvatlјivom, ukoliko bankarska garancija ne sadrži sve napred navedene elemente.

Bankarska garancija za ozbilјnost ponude će biti vraćena svim ponuđačima odmah nakon zaklјučenja ugovora i dostavlјanja bankarske garancije za dobro izvršenje posla od strane izabranog ponuđača.

Izabrani ponuđač će biti u obavezi da, nakon zaključenja ugovora, dostavi sledeće bankarske garancije, kao sredstvo finansijskog obezbeđenja za izvršenje ugovornih obaveza:

1. Bankarsku garanciju za dobro izvršenje posla, u visini od 10% od ukupne vrednosti ugovora sa PDV-om, sa rokom važnosti 30 dana dužim od roka za izvršenje usluge koja je predmet ugovora;
2. Bankarsku garanciju za otklanjanje nedostataka u garantnom roku, u visini od 5% od ukupne vrednosti ugovora sa PDV-om, sa rokom važnosti 60 dana dužim od garantnog roka za rad softvera koji se isporučuje.

Bankarska garancija za dobro izvršenje posla, kao i bankarska garancija za otklanjanje nedostataka u garantnom roku, moraju imati klauzule „bezuslovna i naplativa na prvi poziv“. Navedene bankarske garancije ne smeju sadržati dodatne uslove za isplatu sume na koju su izdate, kraće rokove ili manje iznose od onih koji su definisani konkursnom dokumentacijom.

Izabrani ponuđač će biti u obavezi da dostavi bankarsku garanciju za dobro izvršenje posla u roku od 15 (petnaest) dana od dana zaključenja ugovora. NALED će unovčiti ovu bankarsku garanciju u slučaju da ponuđač ne izvršava svoje ugovorne obaveze u rokovima i na način predviđen ugovorom. U slučaju produžetka roka za izvršenje ugovora, izabrani ponuđač je u obavezi da produži rok važenja bankarske garancije za dobro izvršenje posla, za onaj period za koji je produžen rok za izvršenje ugovora.

Izabrani ponuđač će biti u obavezi da dostavi bankarsku garanciju za otklanjanje nedostataka u garantnom roku u roku od 15 (petnaest) dana od dana potpisivanja zapisnika o primopredaji. Dostavljanje ove bankarske garancije predstavlja uslov za isplatu iznosa po okončanoj situaciji. NALED će unovčiti ovu bankarsku garanciju u slučaju da se izabrani ponuđač za vreme trajanja garantnog roka ni nakon dva uzastopna poziva ne odazove radi otklanjanja nedostataka u garantnom roku, ili ukoliko u razumnom roku ne otkloni konstatovane nedostatke.

Ukoliko ponuđač dostavi garanciju strane banke, toj banci mora biti dodelјen kreditni rejting kome odgovara najmanje nivo kreditnog kvaliteta 3 (investicioni rang).

**17. REALIZACIJA PROJEKTA**

Predviđene faze projekta su:

* **Faza 1: Početna faza**;
* **Faza 2: Faza definisanja detaljnih zahteva**;
* **Faza 3: Faza izrade softverskih rešenja**;
* **Faza 4: Faza obuke**;
* **Faza 5**: „**Go-Live” faza**.

Plaćanje po ugovoru će se vršiti u tri jednake rate, i to:

* jedna trećina ugovorenog iznosa u roku od 10 dana od kada izabrani ponuđač obavesti naručioca da je sotversko rešenje spremno za testiranje;
* jedna trećina ugovorenog iznosa u roku od 10 dana od završetka finalnog testa sotverskog rešenja;
* jedna trećina ugovorenog iznosa u roku od 10 dana od puštanja u rad softverskog rešenja.

**Minimalni garantni rok za softversko rešenje je 12 meseci**. Izabrani ponuđač je u obavezi da u toku garantnog roka ispravlja uočene nedostatke i greške („bagove“), kao i da vrši potrebne dorade softverskog rešenja koje ne podrazumevaju značajnije angažovanje kadrovskih kapaciteta. Ostale obaveze izabranog ponuđača za vreme trajanja garantnog roka utvrdiće se na osnovu elemenata izabrane ponude.

**OBRAZAC 1 – PODACI O PONUĐAČU[[1]](#footnote-1)**

|  |  |  |
| --- | --- | --- |
| **1** | **Poslovno ime:** |  |
| **2** | **Sedište:** |  |
| **3** | **Kontakt osoba:** |  |
| **4** | **Email:** |  |
| **5** | **Telefon:** |  |
| **6** | **Telefaks:** |  |
| **7** | **Poreski identifikacioni broj (PIB):** |  |
| **8** | **Matični broj:** |  |
| **9** | **Broj računa:** |  |
| **10** | **Ovlašćeni zastupnik** **(ime, prezime i funkcija):** |  |

Datum: \_\_\_\_\_\_\_\_\_\_\_\_\_\_\_\_\_\_\_\_\_ Potpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**OBRAZAC 2 – KOMERCIJALNI USLOVI PONUDE**

Rekapitulacija ponuđene cene:

|  |  |  |
| --- | --- | --- |
| **Predmet nabavke** | **Cena** | **Napomena (po potrebi)** |
| **Unapređenje informacionog sistema za sprovođenje ekonomskih instrumenata u Ministarstvu zaštite životne sredine** | \_\_\_\_\_\_\_\_\_\_\_\_ EUR bez PDV-a\_\_\_\_\_\_\_\_\_\_\_\_ EUR sa PDV-om |  |

Rok za završetak izrade softverskog rešenja: \_\_\_\_\_\_\_\_\_\_\_\_\_\_\_\_ kalendarskih dana od dana zaključenja ugovora

Garantni rok: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ godine/a (minimalno godinu dana)

Datum: \_\_\_\_\_\_\_\_\_\_\_\_\_\_\_\_\_\_\_\_\_ Potpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**IZJAVA O EKSKLUZIVNOSTI I RASPOLOŽIVOSTI[[2]](#footnote-2)**

Ja, dole potpisani/a, ovim potvrđujem da prihvatam učešće u realizaciji ugovora o unapređenju softvera u sklopu projekta „Ka boljem upravljanju električnim i elektronskim otpadom u Republici Srbiji“, isključivo kao deo stručnog tima ponuđača **<NAVESTI IME PONUĐAČA, ODNOSNO GRUPE PONUĐAČA>**, u svojstvu **<NAVESTI ULOGU U TIMU>.** Istovremeno izjavljujem da sam na raspolaganju za obavljanje onih poslova za čiju realizaciju je predviđeno moje angažovanje, i to:

|  |  |  |
| --- | --- | --- |
| **Od**  | **Do**  | **Raspoloživost**  |
| < **NAVESTI POČETAK PERIODA** >  | < **NAVESTI KRAJ PERIODA** >  | < **PUNO/NEPUNO RADNO VREME** >  |
| < **NAVESTI POČETAK PERIODA** >  | < **NAVESTI KRAJ PERIODA** >  | < **PUNO/NEPUNO RADNO VREME** >  |
| < itd >  |   |   |

Potvrđujem da neću biti angažovan/a kao ključni ekspert drugog ponuđača niti grupe ponuđača u ovoj nabavci, kao ni po bilo kom drugom osnovu zbog koga mogu doću u sukob interesa ili koji može ograničiti moju sposobnost za angažovanje na realizaciji napred navedenog ugovora.

Istovremeno, ukoliko ova ponuda bude ocenjena kao najpovoljnija, prihvatam činjenicu da će u slučaju moje sprečenosti za angažovanje na realizaciji ugovora u navedenom periodu, iz bilo kog razloga osim bolesti ili više sile, NALED odbiti ovu ponudu kao neprihvatljivu i izabrati ponudu drugog ponuđača, odnosno raskinuti zaključeni ugovor, uz pravo da naplati bankarsku garanciju za ozbilјnost ponude, odnosno bankarsku garanciju za dobro izvršenje posla.

Potvrđujem da u trenutku podnošenja ove ponude nisam u sukobu interesa po bilo kom osnovu i obavezujem se da obavestim NALED u slučaju bilo kakve promene okolnosti u vezi sa tim.

|  |  |
| --- | --- |
| **Ime i prezime**  |   |
| **Potpis** |   |
| **Datum** |   |

1. U slučaju zajedničke ponude, potrebno je dostaviti popunjen obrazac za svakog od članova grupe ponuđača (konzorcijuma), kao i naznačiti ko je nosilac konzorcijuma [↑](#footnote-ref-1)
2. Potrebno je popuniti za svakog od ključnih eksperata [↑](#footnote-ref-2)